Nahkiaiset – Wikipedia
Nahkiaiset (Petromyzontidae) ovat alkeellisia leuattomia selkärankaisia, joilla on sarveishampaiden reunustama pyöreä imusuu. Nahkiaiset on yksi nahkiaiskalojen (Petromyzontiformes) kolmesta heimosta.
Merinahkiainen
Yläluokka: Leuattomat kalat Agnatha
Luokka: Hyperoartia (Petromyzontida)
Lahko: Nahkiaiskalat Petromyzontiformes
Heimo: Nahkiaiset
Nahkiaiset Wikispeciesissä
Nahkiaiset Commonsissa
Nahkiaisia tunnetaan yli 40 eri lajia. Aikuiset voivat kasvaa 13–100 cm:n pituisiksi. Suomessa säännöllisesti esiintyviä lajeja ovat nahkiainen ja pikkunahkiainen.
Nahkiaisilla on kidukset, jotka aukeavat ruumiin sivuille muodostaen seitsemän reiän rivin. Niillä on myös yksi sierain pään yläosassa. Nahkiaisilla on leuaton, hampaallinen ja pyöreä suu, jolla ne imevät verta kaloista. Nahkiaisilla ei ole luustoa, suomuja eikä parillisia eviä.
Nahkiaisten matomaisia toukkia kutsutaan likomadoiksi tai ammokeeteiksi, ja ne elävät pohjaliejussa. Toukat syövät pohjan hajoamatonta orgaanista ainesta ja pikkueläimiä.
MerinahkiainenMuokkaa
Suomessa tavataan satunnaisesti merinahkiaista (Petromyzon marinus), joka on selvästi nahkiaista suurempi ja väriltään kirjava. Merinahkiaisen varsinaista esiintymisaluetta on Pohjois-Atlantti, josta se on levinnyt myös Pohjois-Amerikan suuriin järviin. Euroopassa tavataan lisäksi kolmea tonavannahkiaislajia, jotka luetaan sukuun Eudontomyzon.[1]
Merinahkiaisen suu
Nahkiaisen pää
↑ Bent J. Muus – Preben Dahlström suom. toim. Markku Varjo: Suomen ja Euroopan sisävesikalat, s. 42-43. 2. painos, Tanskankielinen alkuteos Europas ferskvand fisk. Gummerus, 2008. ISBN 978-951-20-6768-8.
Family Petromyzontidae (peilipalvelin) FishBase. Froese, R. & Pauly, D. (toim.). (englanniksi)
Order Summary for Petromyzontiformes (peilipalvelin) FishBase. Froese, R. & Pauly, D. (toim.). (englanniksi)
Noudettu kohteesta ”https://fi.wikipedia.org/w/index.php?title=Nahkiaiset&oldid=16298728”
Viimeksi muokattu 22. helmikuuta 2017 kello 17.22